stanford-oval/wikipedia huggingface dataset:
เจมส์ แมดิสัน

ระวังสับสนกับ เจมส์ แมดดิสัน
| เจมส์ แมดิสัน |
| --- | --- |
James Madison
ภาพวาดของแมดิสันในปี ค.ศ. 1816

ประธานาธิบดีสหรัฐอเมริกา คนที่ 4
ดำรงตำแหน่ง 4 มีนาคม ค.ศ. 1809 – 4 มีนาคม ค.ศ. 1817
รองประธานาธิบดี: จอร์จ คลินตัน อัลบริดจ์ เจอร์รี่
ก่อนหน้า: ทอมัส เจฟเฟอร์สัน
ถัดไป: เจมส์ มอนโร
รัฐมนตรีว่าการกระทรวงการต่างประเทศสหรัฐอเมริกา คนที่ 5
ดำรงตำแหน่ง 2 พฤษภาคม ค.ศ. 1801 – 3 มีนาคม ค.ศ. 1809
ประธานาธิบดี: ทอมัส เจฟเฟอร์สัน
ก่อนหน้า: จอห์น มาร์แชล
ถัดไป: โรเบิร์ต สมิธ
 
ข้อมูลส่วนบุคคล
เกิด: 16 มีนาคม พ.ศ. 2294 เมืองพอร์ท คอนเวย์ รัฐเวอร์จิเนีย    สหรัฐอเมริกา
เสียชีวิต: 28 มิถุนายน พ.ศ. 2379 (85 ปี) เมืองมอนท์เพอร์เรอร์ รัฐเวอร์จิเนีย    สหรัฐอเมริกา
ศาสนา: คริสต์นิกายเอสพิโคปาล
พรรคการเมือง: พรรคเดโมเครติก - ริพับลิกัน
คู่สมรส: โดลลีย์ เมดิสัน
ลายมือชื่อ: 

เจมส์ แมดิสัน (อังกฤษ: James Madison) เป็นประธานาธิบดีคนที่ 4 แห่งสหรัฐอเมริกาและบิดาแห่งรัฐธรรมนูญของสหรัฐอเมริกา เกิดเมื่อวันที่ 16 มีนาคม ค.ศ. 1751 และเข้ารับตำแหน่งประธานาธิบดีสหรัฐเมื่อวันที่ 4 มีนาคม ค.ศ. 1809 โดยเข้ารับตำแหน่งต่อจากโธมัส เจฟเฟอร์สัน ออกจากตำแหน่งประธานาธิบดีสหรัฐเมื่อวันที่ 4 มีนาคม ค.ศ. 1817 ถึงแก่อสัญกรรมเมื่อวันที่ 28 มิถุนายน ค.ศ. 1836 และยังเป็นหนึ่งในคณะผู้ก่อตั้งประเทศสหรัฐอเมริกา
โอเล ชีเรน

German architect
| โอเล ชีเรน |
| --- | --- |
โอเล ชีเรน ใน นิวยอร์ก เดือน กันยายน ค.ศ. 2016
เกิด:  (1971-01-06) 6 มกราคม ค.ศ. 1971 (53 ปี) คาลส์รูเออ, ประเทศเยอรมนี
สัญชาติ: ชาวเยอรมัน
ศิษย์เก่า: สมาคมสถาปัตยกรรม วิทยาลัยสถาปัตยกรรม
บิดามารดา: ดีเทอร์ ชีเรน (พ่อ)
เว็บไซต์: buro-os.com
โอเล ชีเรน (เยอรมัน: Ole Scheeren, เกิด 6 มกราคม 1971) เป็นสถาปนิกและนักผังเมืองชาวเยอรมัน และเป็นประธานของBüro Ole Scheeren โดยมีสำนักงานอยู่ใน ปักกิ่ง, ฮ่องกง, ลอนดอน, เบอร์ลิน และ กรุงเทพมหานครและดำรงตำแหน่งศาสตราจารย์พิเศษที่มหาวิทยาลัยฮ่องกง ตั้งแต่เดือนมกราคม 2010
ชีวิตส่วนตัว

โอเล ชีเรนได้อาศัยอยู่ในเมือง ปักกิ่ง ตั้งแต่ปี ค.ศ. 2004 และเคยคบหากับนักแสดงหญิงชาวฮ่องกง จาง ม่านอวี้ ตั้งแต่ปี ค.ศ. 2007 ถึง ค.ศ. 2011
รางวัล

2023: รางวัล CTBUH 10 Years Award – The Interlace, สิงคโปร์
2021: รางวัล CTBUH Urban Habitat Award 2021 – DUO, สิงคโปร์
2019: รางวัล CTBUH Award of Excellence – DUO, สิงคโปร์ และ MahaNakhon, กรุงเทพ
2015: World Building of the Year 2015 – ดิอินเทอร์เลซ, สิงคโปร์
2015: Best Mixed-Use Development 2015 – คิง เพาเวอร์ มหานคร, กรุงเทพ – Asia Pacific Property Awards
2014: Global Urban Habitat Award – ดิอินเทอร์เลซ, สิงคโปร์ – The Inaugural CTBUH Urban Habitat Award
2013: Best Tall Building Worldwide – CCTV Headquarters, ปักกิ่ง – 12th Annual CTBUH Awards
2012: Best Futura Project – DUO, สิงคโปร์ – MIPIM Asia Awards
2010: Green Mark Gold Plus – ดิอินเทอร์เลซ, สิงคโปร์ – Building and Construction Authority
2010: Best Architecture – ดิอินเทอร์เลซ, สิงคโปร์ – Asia Pacific Property Awards
2008: Architecture's Ten Best – CCTV Headquarters, ปักกิ่ง – The New Yorker
2008: Best Building Site – CCTV Headquarters, ปักกิ่ง – นิตยสาร Wallpaper*
2008: Best New Global Design – CCTV Headquarters, ปักกิ่ง – International Architecture Awards
2008: International Highrise Award, แฟรงก์เฟิร์ต (ผู้เข้ารอบสุดท้าย) – TVCC, ปักกิ่ง
2007: The World's Most Ambitious Projects – CCTV Headquarters, ปักกิ่ง – The Times
2000: RIBA Silver Medal (สถาบันสถาปนิกแห่งสหราชอาณาจักร)
1997: Studienstiftung มูลนิธิการศึกษาของชาวเยอรมัน
1990: Scheffel Medal (รางวัลนักเรียนใน Baden-Württemberg)
ผลงานภาพยนตร์

"Deutsche Architekten in China“, เยอรมนี, 2016, ผู้กำกับ: Rainer Traube, ผลิตโดย: DW-TV (Deutsche Welle), ออกอากาศ: 31 กันยายน 2016 โดย DW-TV (Deutsche Welle)
"Megacitys – Bauen für Millionen“, เยอรมนี, 2013, 44 นาที, ผู้ดำเนินรายการ: Ranga Yogeshwar, ผลิตโดย: WDR, ฉายที่: Quarks und Co, ออกอากาศ: 25 มิถุนายน 2013 โดย WDR, Table of contents from WDR, online-Video from WDR
"Biennale Venezia 2012“, เยอรมนี, 2012, ผู้กำกับ: Werner Herzog, ผลิตโดย: DW-TV (Deutsche Welle)
"Faszination Wolkenkratzer - CCTV in Peking“, เยอรมนี, 2009, 30 นาที, ผู้กำกับ: Horst Brandenburg, ผลิตโดย: ARTE Television, ออกอากาศ: 5 กรกฎาคม 2009 โดย ARTE Television
แหล่งข้อมูลอื่น

เว็บไซต์ทางการ
Ole Scheeren at TED
ดิอินเทอร์เลซ ใน ประเทศสิงคโปร์
Guardian Art Center ในปักกิ่ง
โครงการ คิง เพาเวอร์ มหานคร ในกรุงเทพฯ
พรรคชาติประชาชน (พ.ศ. 2522)

สำหรับความหมายอื่น ดูที่ พรรคชาติประชาชน (แก้ความกำกวม)
| พรรคชาติประชาชน  |
| --- | --- |
หัวหน้า: บุญยง วัฒนพงศ์
ก่อตั้ง: พ.ศ. 2522
ถูกยุบ: พ.ศ. 2526 (4 ปี)
การเมืองไทย    รายชื่อพรรคการเมือง การเลือกตั้ง
พรรคชาติประชาชน หรือ กลุ่มชาติประชาชน พรรคการเมืองที่ก่อตั้งขึ้นเมื่อปี พ.ศ. 2522 มี ร.ต.บุญยง วัฒนพงศ์ เป็นหัวหน้าพรรคและมีคณะกรรมการบริหารพรรคที่สำคัญ
เช่น นายวัฒนา อัศวเหม, นายมั่น พัธโนทัย, นายพินิจ จันทรสุรินทร์ เนื่องจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ถูกกำหนดขึ้นหลังการประกาศใช้รัฐธรรมนูญแห่งราชอาณาจักรไทย พุทธศักราช 2521 แต่ยังไม่มีกฎหมายว่าด้วยพรรคการเมืองออกมาบังคับใช้ ดังนั้น บทเฉพาะกาลของรัฐธรรมนูญจึงยกเว้นข้อกำหนดเกี่ยวกับการสังกัดพรรคการเมืองของผู้สมัครสมาชิกสภาผู้แทนราษฎร จึงเป็นการรวมตัวของนักการเมืองในรูปแบบของ "กลุ่มการเมือง"
การเลือกตั้ง พ.ศ. 2522

ในการเลือกตั้งเมื่อวันที่ 22 เมษายน พ.ศ. 2522 พรรคชาติประชาชนได้ส่งผู้สมัครลงรับเลือกตั้งทั้งสิ้น 36 คนได้ที่นั่งในสภาทั้งสิ้น 13 คน เช่น วัฒนา อัศวเหม (สมุทรปราการ) พินิจ จันทรสุรินทร์ (ลำปาง) เรืออากาศตรีบุญยง วัฒนพงศ์ (อุตรดิตถ์) ดาบชัย อัคราช (สกลนคร) และชูสิน โคนันทน์ (สตูล)
เมื่อ พล.อ.เกรียงศักดิ์ ชมะนันทน์ ขึ้นดำรงตำแหน่งนายกรัฐมนตรี สมัยที่ 2 พรรคชาติประชาชนก็ได้ร่วมรัฐบาลพล.อ.เกรียงศักดิ์ โดย เรืออากาศตรีบุญยง วัฒนพงศ์ ได้ดำรงตำแหน่งรัฐมนตรีประจำสำนักนายกรัฐมนตรี
การยุบพรรค

พรรคชาติประชาชนได้ยุบรวมกับ พรรคสยามประชาธิปไตย เมื่อปี พ.ศ. 2526 พร้อมกับ พรรคสยามปฏิรูป
พรรคอธิปัตย์

| พรรคอธิปัตย์  |
| --- | --- |

หัวหน้า: ประชา บูรณธนิต
เลขาธิการ: บุญเกิด หิรัญคำ
ก่อตั้ง: 22 พฤศจิกายน พ.ศ. 2517
ถูกยุบ: พ.ศ. 2519 (2 ปี)
ที่ทำการ: 700/1 ถนนดินแดง แขวงสามเสนใน เขตพญาไท กรุงเทพมหานคร
สภาผู้แทนราษฎร: 2 / 269
การเมืองไทย    รายชื่อพรรคการเมือง การเลือกตั้ง
พรรคอธิปัตย์ พรรคการเมืองของไทยในอดีตที่จดทะเบียนก่อตั้งตาม พระราชบัญญัติพรรคการเมือง พ.ศ. 2517 เมื่อปี พ.ศ. 2517 โดยมีประชา บูรณธนิต เป็นหัวหน้าพรรค และบุญเกิด หิรัญคำ เป็นเลขาธิการพรรค
ประวัติ

พรรคอธิปัตย์ จดทะเบียนจัดตั้งพรรคการเมืองลำดับที่ 27/2517 เมื่อวันที่ 22 พฤศจิกายน พ.ศ. 2517 โดยมีพลตำรวจโท ประชา บูรณธนิต เป็นหัวหน้าพรรค และมีนายบุญเกิด หิรัญคำ อดีตสมาชิกสภาผู้แทนราษฎรจังหวัดชัยภูมิ พรรคประชาธิปัตย์ เป็นเลขาธิการพรรค และมีแกนนำที่สำคัญ อาทิ สมพร จุรีมาศ ส.ส.ร้อยเอ็ด อ่ำ รองเงิน ส.ส.พัทลุง ศิระ ปัทมาคม ส.ส. กรุงเทพมหานคร
พรรคอธิปัตย์ มีแนวนโยบายภายใต้หลักประชาธิปไตย และสนับสนุนให้ท้องถิ่นมีการปกครองตนเองอย่างแท้จริง
การเลือกตั้ง

ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 พรรคอธิปัตย์ได้ ส.ส. เข้าไปในสภาเพียง 2 คน คือ อ่ำ รองเงิน จังหวัดพัทลุง และ บุญเกิด หิรัญคำ จังหวัดชัยภูมิ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 เมื่อวันที่ 4 เมษายน พ.ศ. 2519 พรรคอธิปัตย์ได้ส่งผู้สมัครลงรับเลือกตั้งแต่กลับไม่ได้ ส.ส. เข้าสภาแม้แต่คนเดียว
การยุบพรรค

คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว แต่ก็ไม่ได้มีการฟื้นฟูพรรคอธิปัตย์ แต่อย่างใด
พรรคกรรมกร (พ.ศ. 2498)

| พรรคกรรมกร  |
| --- | --- |
หัวหน้า: ประกอบ โตลักษณ์ล้ำ
เลขาธิการ: ใคล ชุณหะจันทน์
ก่อตั้ง: 4 ตุลาคม พ.ศ. 2498
ถูกยุบ: 20 ตุลาคม พ.ศ. 2501 (3 ปี 16 วัน)
การเมืองไทย    รายชื่อพรรคการเมือง การเลือกตั้ง
พรรคกรรมกร (อังกฤษ: Labor Party) เป็นพรรคการเมืองที่จดทะเบียนต่อสำนักงานปลัดกระทรวงมหาดไทย ตามพระราชบัญญัติพรรคการเมือง พ.ศ. 2498 ทะเบียนเลขที่ 4/2498 ลงวันที่ 4 ตุลาคม พ.ศ. 2498หัวหน้าพรรคคือ นายประกอบ โตลักษณ์ล้ำ เลขาธิการพรรคคือ นางใคล ชุณหะจันทน
นโยบาย > นโยบายด้านการต่างประเทศ

พรรคกรรมกรจะมุ่งส่งเสริมและผดุงสัมพันธภาพกับนานาประเทศ และวงการสังคมประชาธิปไตยทั่วโลก เพื่อดำรงไว้ซึ่งเสรีภาพและสันติภาพของโลก โดยยึดหลักปฏิบัติตามกฎบัตรสหประชาชาติ และปฏิญญาสากลว่าด้วยสิทธิมนุษยชน
นโยบาย > นโยบายด้านเศรษฐกิจ

พรรคกรรมกรจะมุ่งส่งเสริมการเศรษฐกิจและสังคมสงเคราะห์ เพื่ออำนวยความผาสุกแก่ประชาชน ส่งเสริมการเกษตรกรรมและอุตสาหกรรมในประเทศ จัดระบบอาชีพให้ประชาชนมีงานทำโดยทั่วกัน และป้องกันการว่างงานของประชาชน ส่งเสริมการจัดตั้งสหบาลอาชีพให้เป็นปึกแผ่นทั่วประเทศ ตลอดจนส่งเสริมและขยายให้มีการสหกรณ์ทั่วประเทศ
นโยบาย > นโยบายด้านการคลัง

พรรคกรรมกรจะมุ่งจะรักษาเสถียรภาพทางการคลังให้เข้าสู่ดุลยภาพ โดยจัดงบประมาณให้เป็นไปในทางประหยัด เพื่อให้บังเกิดผลแก่ประชาชนมากที่สุด จัดระบบภาษีอากรให้เป็นธรรมต่อสังคม เพื่อยังความผาสุกแก่ประชาชน จะรักษาเสถียรภาพของค่าเงิน
นโยบาย > นโยบายด้านการศึกษา

พรรคกรรมกรจะมุ่งส่งเสริมและยกระดับการศึกษาของประชาชนให้อยู่ในมาตรฐานเท่าเทียมกันกันทั่วประเทศ ให้เสรีภาพแก่ประชาชนในการศึกษา และขยายการศึกษาโดยทั่วถึง เพื่อให้ประชาชนมีโอกาสได้รับการศึกษาตามความสามารถและความต้องการ
นโยบาย > นโยบายด้านการปกครอง

พรรคกรรมกรจะกระจายอำนาจการปกครองไปสู่ประชาชนให้มากที่สุด จะส่งเสริมความเจริญของท้องถิ่น และขยายการสาธารณสุขให้ทั่วถึง จะรักษาความสงบเรียบร้อยภายในประเทศ และให้การเคารพต่อสิทธิเสรีภาพของประชาชน ให้หลักประกันโดยการคุ้มครองความปลอดภัยแก่ประชาชนในการประกอบอาชีพด้วยความเป็นธรรม
นโยบาย > นโยบายด้านความเป็นเอกราช

พรรคกรรมกรจะดำรงไว้ซึ่งความเป็นเอกราชของชาติ โดยจะป้องกันและรักษาความเป็นเอกราชของชาติทุกกรณี และนโยบายด้านการศาล จะแยกอำนาจตุลาการออกจากอำนาจบริหารโดยเด็ดขาด เพื่อให้ศาลมีอิสระในการพิจารณาอรรถคดีตามตัวบทกฎหมาย
การเลือกตั้ง 26 กุมภาพันธ์ พ.ศ. 2500

พรรคกรรมกร ถือเป็นหนึ่งในพรรคขนาดเล็กในจำนวนมาก ที่จัดตั้งขึ้นตามพระราชบัญญัติพรรคการเมือง พ.ศ. 2498 และพยายามเสนอนโยบายของต่อตนประชาชนในการส่งผู้สมัครของพรรคลงแข่งขันรับเลือกตั้ง แต่ผลการเลือกตั้งในวันที่ 26 กุมภาพันธ์ พ.ศ. 2500 ปรากฏว่าผู้สมัครจากบรรดาพรรคขนาดเล็กเหล่านี้ไม่ได้รับการเลือกตั้งแม้แต่คนเดียว กล่าวคือ ในจำนวนพรรคการเมือง 20 กว่าพรรคนั้น มีเพียง 8 พรรคเท่านั้นที่สมาชิกของพรรคได้รับเลือกตั้ง ได้แก่ พรรคเสรีมนังคศิลา พรรคประชาธิปัตย์ พรรคเสรีประชาธิปไตย พรรคธรรมาธิปัตย์ พรรคเศรษฐกร พรรคชาตินิยม พรรคขบวนการไฮด์ปาร์ค พรรคอิสระ และไม่สังกัดพรรค
ยุบพรรค

พรรคกรรมกรถูกยุบเมื่อวันที่ 20 ตุลาคม พ.ศ. 2501 ตามคำสั่งคณะปฏิวัติ ที่มีจอมพลสฤษดิ์ ธนะรัชต์ ผู้บัญชาการทหารบก เป็นหัวหน้าคณะ
แหล่งข้อมูลอื่น

สมุทร สุรักขกะ, 26 การปฏิวัติไทยและรัฐประหาร สมัย 2489 ถึง 2507, พระนคร: โรงพิมพ์สื่อการพิมพ์, 2507
ขจัดภัย บุรุษพัฒน์, การเมืองและพรรคการเมืองไทยนับแต่ยุคแรกถึงปัจจุบัน, พระนคร: สำนักพิมพ์โอเดียนสโตร์, 2511
หม่อมทวีวงศ์ถวัลยศักดิ์ (หม่อมราชวงศ์เฉลิมลาภ ทวีวงศ์)

| พลตรีหม่อมทวีวงศ์ถวัลยศักดิ์ (หม่อมราชวงศ์เฉลิมลาภ ทวีวงศ์)ป> จ., ม.ป.ช., ม.ว.ม. |
| --- | --- |

องคมนตรี
ดำรงตำแหน่ง 24 พฤศจิกายน พ.ศ. 2509 – 27 ตุลาคม พ.ศ. 2513
กษัตริย์: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เลขาธิการพระราชวัง
ดำรงตำแหน่ง 1 กุมภาพันธ์ พ.ศ. 2490 – 7 สิงหาคม พ.ศ. 2509
กษัตริย์: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ก่อนหน้า: พระยาชาติเดชอุดม (หม่อมราชวงศ์โป๊ะ มาลากุล)
ถัดไป: กัลย์ อิศรเสนา ณ อยุธยา
ผู้อำนวยการสำนักงานทรัพย์สินส่วนพระมหากษัตริย์
ดำรงตำแหน่ง 18 กุมภาพันธ์ พ.ศ. 2491 – 27 ตุลาคม พ.ศ. 2513
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
ถัดไป: พูนเพิ่ม ไกรฤกษ์
 
ข้อมูลส่วนบุคคล
เกิด: 7 สิงหาคม พ.ศ. 2444
เสียชีวิต: 27 ตุลาคม พ.ศ. 2513 (69 ปี)
บุพการี: หม่อมเจ้าอุดมดิเรกลาภ ทวีวงศ์ (บิดา) หม่อมเฉื่อย ทวีวงศ์ ณ อยุธยา (มารดา)

พลตรี หม่อมทวีวงศ์ถวัลยศักดิ์ (หม่อมราชวงศ์เฉลิมลาภ ทวีวงศ์) เดิมชื่อ หม่อมราชวงศ์ภิรมย์เฉลิมลาภ ทวีวงศ์ เป็นโอรสของหม่อมเจ้าอุดมดิเรกลาภ ทวีวงศ์ (พระโอรสในพระเจ้าบรมวงศ์เธอ กรมหมื่นภูธเรศธำรงศักดิ์) กับหม่อมเฉื่อย ทวีวงศ์ ณ อยุธยา (สกุลเดิม จารุจินดา) เป็นอดีตองคมนตรี, ราชองครักษ์พิเศษ, นายทหารพิเศษประจำกรมทหารราบที่ 1 มหาดเล็กรักษาพระองค์, เลขาธิการพระราชวัง และผู้อำนวยการสำนักงานทรัพย์สินส่วนพระมหากษัตริย์
ประวัติ

หม่อมราชวงศ์เฉลิมลาภ ทวีวงศ์ เกิดเมื่อวันที่ 7 สิงหาคม พ.ศ. 2444 ณ วังกรมหมื่นภูธเรศธำรงศักดิ์ ตำบลแพร่งภูธร (สำราญราษฎร์) จังหวัดพระนคร
เมื่ออายุ 10 ปี บิดาได้นำขึ้นเฝ้าถวายตัวแด่สมเด็จพระศรีพัชรินทราบรมราชินีนาถ พระบรมราชชนนีพันปีหลวง โดยได้ทรงโปรดเกล้าฯให้หม่อมราชวงศ์ภิรมย์เฉลิมลาภเข้าศึกษาในโรงเรียนมหาดเล็กหลวง
เมื่ออายุราว 13-14 ปี สมเด็จพระศรีพัชรินทราบรมราชินีนาถ พระบรมราชชนนีพันปีหลวง ทรงโปรดให้เข้าไปเฝ้าฯ ถวายตัวเป็นมหาดเล็กในพระบาทสมเด็จพระมงกุฎเกล้าเจ้าอยู่หัว ต่อมาเมื่อวันที่ 29 กันยายน พ.ศ. 2458 พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ แต่งตั้งให้เป็นมหาดเล็กรับใช้  รุ่นแรก คนที่ 5 รับราชการสนองพระเดชพระคุณ และโปรดเกล้าฯ ให้ตัดคำว่า "ภิรมย์" นำหน้าชื่อออก ด้วยทรงพระราชดำริว่าชื่อยาวเกินไป แต่นั้นมาจึงมีชื่อว่า หม่อมราชวงศ์เฉลิมลาภ ทวีวงศ์
ต่อมา พระบาทสมเด็จพระมงกุฎเกล้าเจ้าอยู่หัว ได้ทรงพระกรุณาโปรดเกล้าฯ ให้หม่อมราชวงศ์เฉลิมลาภ ทวีวงศ์ ไปศึกษาเล่าเรียน ณ ประเทศอังกฤษ ด้วยพระราชทรัพย์ส่วนพระองค์
พ.ศ. 2467 ได้สำเร็จการศึกษาจากมหาวิทยาลัยเคมบริดจ์ ปริญญาตรี บี.เอ. เกียรตินิยมทางรัฐศาสตร์ ต่อมาในปี พ.ศ. 2494 มหาวิทยาลัยเคมบริดจ์ ประเทศอังกฤษ ได้มอบปริญญามหาบัณฑิตกิตติมศักดิ์ (เอ็ม.เอ.) ให้อีกวาระหนึ่ง
การรับราชการ

เมื่อสำเร็จการศึกษาจากประเทศอังกฤษ หม่อมราชวงศ์เฉลิมลาภ ทวีวงศ์ ได้กลับมารับราชการในตำแหน่งต่าง ๆ ในกระทรวงมหาดไทย เช่น
ดำรงตำแหน่ง เลขานุการมณฑลภูเก็ต
15 สิงหาคม พ.ศ. 2472 ดำรงตำแหน่ง ผู้รั้งตำแหน่งปลัดจังหวัดภูเก็ต
7 มีนาคม พ.ศ. 2472 ดำรงตำแหน่ง ปลัดจังหวัดภูเก็ต
10 ธันวาคม พ.ศ. 2474 ดำรงตำแหน่ง มหาดไทยมณฑลภูเก็ต
7 เมษายน พ.ศ. 2476 ดำรงตำแหน่ง ปลัดกรมการเมือง
7 มิถุนายน พ.ศ. 2476 ดำรงตำแหน่ง มหาดไทยมณฑลนครศรีธรรมราช
พ.ศ. 2477 ดำรงตำแหน่ง ข้าหลวงตรวจการกรมมหาดไทย
16 เมษายน พ.ศ. 2480 ดำรงตำแหน่ง ข้าหลวงประจำจังหวัด (ผู้ว่าราชการจังหวัด) ประจวบคีรีขันธ์
15 ธันวาคม พ.ศ. 2480 ดำรงตำแหน่ง ข้าหลวงประจำจังหวัดนราธิวาส
1 มีนาคม พ.ศ. 2482 ดำรงตำแหน่ง ข้าหลวงประจำจังหวัดสงขลา
1 กรกฎาคม พ.ศ. 2484 ดำรงตำแหน่ง ข้าหลวงประจำจังหวัด ประจำกระทรวง
19 พฤศจิกายน พ.ศ. 2484 ดำรงตำแหน่ง ข้าหลวงประจำจังหวัดพระตะบอง
พ.ศ. 2486 ดำรงตำแหน่ง หัวหน้าที่ปรึกษาประจำกองข้าหลวงใหญ่สี่รัฐมาลัย
2 มีนาคม พ.ศ. 2489 ดำรงตำแหน่ง อธิบดีกรมมหาดไทย
23 พฤษภาคม พ.ศ. 2489 ดำรงตำแหน่ง อธิบดีกรมประชาสงเคราะห์
1 กุมภาพันธ์ พ.ศ. 2490 โอนไปรับราชการทางสำนักพระราชวัง ดำรงตำแหน่งเลขาธิการพระราชวัง
17 กุมภาพันธ์ พ.ศ. 2491 ทรงพระกรุณาโปรดเกล้าฯ แต่งตั้งให้เป็นผู้อำนวยการสำนักงานทรัพย์สินส่วนพระมหากษัตริย์อีกตำแหน่งหนึ่ง
14 สิงหาคม พ.ศ. 2495 ราชองครักษ์พิเศษ และนายทหารพิเศษประจำกรมทหารราบที่ 1 มหาดเล็กรักษาพระองค์
24 พฤศจิกายน พ.ศ. 2509 ทรงพระกรุณาโปรดเกล้าฯ แต่งตั้งเป็นองคมนตรี
รับพระราชทานบรรดาศักดิ์

หม่อมราชวงศ์เฉลิมลาภ ทวีวงศ์ ได้รับพระราชทานบรรดาศักดิ์ หม่อมราชนิกุล เป็นหม่อมทวีวงศ์ถวัลยศักดิ์ เมื่อวันที่ 10 พฤศจิกายน พ.ศ. 2472
พระราชทานยศพลเรือนและยศทหาร

25 มีนาคม พ.ศ. 2472 รองอำมาตย์โท
21 ตุลาคม พ.ศ. 2484 ร้อยเอก เหล่าทหารราบ และนายทหารพิเศษประจำกองทัพบก
27 มิถุนายน พ.ศ. 2495 พันตรี
26 พฤศจิกายน พ.ศ. 2499 พลจัตวา
11 กันยายน พ.ศ. 2507 พลตรี
ชีวิตส่วนตัว

ในปีพ.ศ. 2476 พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ทรงประกอบพิธีสมรสพระราชทานแก่หม่อมทวีวงศ์ถวัลยศักดิ์กับหม่อมราชวงศ์ทิพยวดี ชยางกูร ธิดา หม่อมเจ้าสฤษดิเดช ชยางกูร และ หม่อมเนื่อง ชยางกูร ณ อยุธยา (สกุลเดิม ณ นคร) มีธิดา 2 คน
หม่อมหลวงถวัลย์วดี ทวีวงศ์ สมรสกับนายพูนผล เตวิทย์ มีบุตร ธิดา 2 คน คือ นางนันทนี เตวิทย์ และนายณพาวุธ เตวิทย์
หม่อมหลวงนราวดี ทวีวงศ์ สมรสกับนายสันชัย ชัยเฉนียน มี ธิดา 2 คน คือ นางจุฑาพร เตชะไพบูลย์ และ นางสาวหนึ่งนุช ชัยเฉนียน
ภายหลังจากที่หม่อมราชวงศ์ทิพยวดี ถึงแก่กรรมแล้วจึงได้สมรสกับ หม่อมราชวงศ์พรพรรณ ชยางกูร ธิดา หม่อมเจ้าสฤษดิเดช ชยางกูร และ หม่อมเนื่อง ชยางกูร ณ อยุธยา เมื่อ พ.ศ. 2491
ถึงแก่อสัญกรรม

พลตรี หม่อมทวีวงศ์ถวัลยศักดิ์ ถึงแก่อสัญกรรมเมื่อวันที่ 27 ตุลาคม พ.ศ. 2513 สิริรวมอายุได้ 69 ปี 81 วัน พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้รับการศพไว้ในพระบรมราชานุเคราะห์โดยตลอด และได้ทรงบำเพ็ญพระราชกุศลพระราชทานหลายครั้ง ในวันอังคารที่ 23 กุมภาพันธ์ พ.ศ. 2514 เวลา 17.00 น. ได้เสด็จพระราชดำเนินพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์

พลตรี หม่อมทวีวงศ์ถวัลยศักดิ์ (หม่อมราชวงศ์เฉลิมลาภ ทวีวงศ์) ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2506 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2502 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2497 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2478 –  เหรียญพิทักษ์รัฐธรรมนูญ (พ.ร.ธ.)
พ.ศ. 2493 –  เหรียญจักรพรรดิมาลา (ร.จ.พ.)
พ.ศ. 2509 –  เหรียญลูกเสือสดุดี ชั้นที่ 1
พ.ศ. 2459 –  เหรียญรัตนาภรณ์ รัชกาลที่ 6 ชั้นที่ 5 (ว.ป.ร.5)
พ.ศ. 2471 –  เหรียญรัตนาภรณ์ รัชกาลที่ 7 ชั้นที่ 5 (ป.ป.ร.5)
พ.ศ. 2493 –  เหรียญรัตนาภรณ์ รัชกาลที่ 8 ชั้นที่ 2 (อ.ป.ร.2)
พ.ศ. 2511 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
พ.ศ. 2458 –  เหรียญราชรุจิทอง รัชกาลที่ 6 (ร.จ.ท.6)
พ.ศ. 2508 –  เหรียญราชรุจิทอง รัชกาลที่ 9 (ร.จ.ท.9)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
พ.ศ. 2500 –  เหรียญงานฉลอง 25 พุทธศตวรรษ
เครื่องราชอิสริยาภรณ์ > เครื่องราชอิสริยาภรณ์ต่างประเทศ

เดนมาร์ก :
พ.ศ. 2493 –  เครื่องราชอิสริยาภรณ์แดนเนอโบร ชั้นที่ 2
ลาว :
พ.ศ. 2498 –  เครื่องราชอิสริยาภรณ์พระบรมรูป ชั้นที่ 1
เยอรมนี :
พ.ศ. 2506 –  เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 1
กรีซ :
พ.ศ. 2506 –  เครื่องราชอิสริยาภรณ์จอร์จที่ 1 ชั้นที่ 1
ดูเพิ่ม

หม่อมราชนิกุล
| ด ค กคณะองคมนตรีไทย |
| --- | --- |
คณะองคมนตรี ชุดปัจจุบัน:  สุรยุทธ์ จุลานนท์  เกษม วัฒนชัย  พลากร สุวรรณรัฐ  อรรถนิติ ดิษฐอำนาจ  ศุภชัย ภู่งาม  ชลิต พุกผาสุข  ไพบูลย์ คุ้มฉายา  ดาว์พงษ์ รัตนสุวรรณ  จรัลธาดา กรรณสูต  กัมปนาท รุดดิษฐ์  พงษ์เทพ หนูเทพ  จิรายุ อิศรางกูร ณ อยุธยา  อำพน กิตติอำพน  เฉลิมชัย สิทธิสาท  จอม รุ่งสว่าง  นุรักษ์ มาประณีต  เกษม จันทร์แก้ว  บัณฑิตย์ มลายอริศูนย์  ประยุทธ์ จันทร์โอชา 
ประธานองคมนตรี:  พระวรวงศ์เธอ กรมหมื่นพิทยลาภพฤฒิยากร  สมเด็จพระเจ้าบรมวงศ์เธอ กรมพระยาชัยนาทนเรนทร  พระวรวงศ์เธอ กรมหมื่นอดิศรอุดมศักดิ์  เจ้าพระยาศรีธรรมาธิเบศ  หม่อมหลวงเดช สนิทวงศ์  สัญญา ธรรมศักดิ์  เปรม ติณสูลานนท์  สุรยุทธ์ จุลานนท์ 
ดูเพิ่ม:  รายพระนามและชื่ออภิรัฐมนตรีและองคมนตรีไทย 
| ด ค กเลขาธิการพระราชวัง |
| --- | --- |
เสนาบดี/รัฐมนตรีว่าการกระทรวงวัง:  พระเจ้าบรมวงศ์เธอ พระองค์เจ้าทองกองก้อนใหญ่ กรมหลวงประจักษ์ศิลปาคม  พระเจ้าบรมวงศ์เธอ พระองค์เจ้าชุมพลสมโภช กรมหลวงสรรพสิทธิประสงค์  เจ้าพระยาธรรมาธิกรณาธิบดี (หม่อมราชวงศ์ปุ้ม มาลากุล)  เจ้าพระยาวรพงศ์พิพัฒน์ (หม่อมราชวงศ์เย็น อิศรเสนา) 
เลขาธิการพระราชวัง:  พระยาชาติเดชอุดม (หม่อมราชวงศ์โป๊ะ มาลากุล)  หม่อมทวีวงศ์ถวัลยศักดิ์ (หม่อมราชวงศ์เฉลิมลาภ ทวีวงศ์)  กัลย์ อิศรเสนา ณ อยุธยา  พูนเพิ่ม ไกรฤกษ์  แก้วขวัญ วัชโรทัย  จิรายุ อิศรางกูร ณ อยุธยา  สถิตย์พงษ์ สุขวิมล
พรรคกสิกรไทย

| พรรคกสิกรไทย  |
| --- | --- |
หัวหน้า: ว่าง
เลขาธิการ: ทรรศชล พงษ์ภควัต (รักษาการ)
เหรัญญิก: ญัฏฐศรร์ ศตพรกนกรัตน์
นายทะเบียนสมาชิก: ฐิติพงศ์ รัตนะเสถียร
ก่อตั้ง: 10 กุมภาพันธ์ พ.ศ. 2542
ถูกยุบ: 6 มีนาคม พ.ศ. 2563 (21 ปี)
ที่ทำการ: 580/35 โครงการบ้านกลางเมือง ซอยลาดพร้าว 87 แยก 10 แขวงคลองเจ้าคุณสิงห์ เขตวังทองหลาง กรุงเทพมหานคร 10310
สมาชิกภาพ  (ปี 2562): 1,253 คน
การเมืองไทย   รายชื่อพรรคการเมือง การเลือกตั้ง
พรรคกสิกรไทย (อังกฤษ: KASIKORNTHAI PARTY, ชื่อย่อ: พก.) พรรคการเมืองของไทยที่จดทะเบียนก่อตั้งตาม พระราชบัญญัติประกอบรัฐธรรมนูญว่าด้วยพรรคการมือง พ.ศ. ๒๕๔๑ ในทะเบียนพรรคการเมืองเลขที่ ๔/๒๕๔๒ เมื่อวันที่ 10 กุมภาพันธ์ พ.ศ. 2542 มีนาย จำลอง ดำสิม อดีตเลขาธิการพรรคเกษตรกรไทย และนาย บุญเลิศ ดำสิม เป็นหัวหน้าพรรคและเลขาธิการพรรคคนแรก  โดยทางพรรคกสิกรไทยนับเป็นพรรคการเมืองที่เก่าแก่ที่สุดในประเทศไทยเป็นอันดับที่ 4 ที่ยังคงดำเนินกิจกรรมทางการเมืองอยู่จนถึงปี 2563 ต่อจาก พรรคประชาธิปัตย์, พรรคประชากรไทย และ พรรคมหาชน
ในช่วงแรกพรรคกสิกรไทยมีที่ทำการพรรคอยู่ที่ 75/85-86 หมู่ 3 ถนนบางกรวย-ไทรน้อย ตำบลไทรน้อย อำเภอไทรน้อย จังหวัดนนทบุรี ต่อมาทางพรรคได้ย้ายที่ทำการพรรคมาอยู่ที่ 580/35 โครงการบ้านกลางเมือง ซอยลาดพร้าว 87 แยก 10 แขวงคลองเจ้าคุณสิงห์ เขตวังทองหลาง
ซึ่งพรรคกสิกรไทยได้ส่งผู้สมัครลงรับเลือกตั้ง ส.ส. ตั้งแต่ พ.ศ. 2544 จนถึง พ.ศ. 2557 แต่ไม่เคยได้ ส.ส. แม้แต่ที่นั่งเดียวในสภาผู้แทนราษฎร แต่ในปี 2548 เคยมีอดีต ส.ส.ร่วมงานกับพรรคคือ ขจิตร ชัยนิคม อดีต ส.ส.อุดรธานี
ต่อมาในวันอาทิตย์ ที่ 1 ธันวาคม พ.ศ. 2561 พรรคกสิกรไทยได้จัดประชุมใหญ่ของพรรคครั้งที่ 1/2561 ที่ โรงแรมสีหราช จังหวัดอุตรดิตถ์ เพื่อเลือกกรรมการบริหารพรรคชุดใหม่ซึ่งที่ประชุมมีมติให้นาย จำลอง ดำสิม ยังคงเป็นหัวหน้าพรรคต่อไปและนาย ทรรศชล พงษ์ภควัต เป็นเลขาธิการพรรคคนใหม่
กระทั่งวันพุธที่ 13 กุมภาพันธ์ พ.ศ. 2562 นายจำลองซึ่งเป็นหัวหน้าพรรคได้ลาออกจากการเป็นสมาชิกพรรคและหัวหน้าพรรคโดยทางพรรคได้รับหนังสือลาออกเมื่อวันพุธที่ 20 กุมภาพันธ์ พ.ศ. 2562 ทำให้คณะกรรมการบริหารพรรคที่เหลือต้องพ้นจากตำแหน่งทั้งคณะ
กระทั่งวันศุกร์ที่ 6 มีนาคม พ.ศ. 2563 พรรคกสิกรไทยได้สิ้นสภาพความเป็นพรรคการเมืองตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 มาตรา ๑๔๑ วรรคสองเนื่องจากไม่สามารถดำเนินการตามมาตรา ๑๔๑ วรรคหนึ่ง (๓) และมาตรา ๑๔๑/๑ วรรคสี่ แห่ง พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 ซึ่งแก้ไขเพิ่มเติมโดยคำสั่งหัวหน้าคณะรักษาความสงบแห่งชาติ ที่ ๑๓/๒๕๖๑ ได้ทันตามที่กำหนด
โดยก่อนหน้านั้นในวันเสาร์ที่ 5 ธันวาคม พ.ศ. 2562 อดีตกรรมการบริหารพรรคกสิกรไทยบางส่วนได้ก่อตั้งพรรคการเมืองใหม่ขึ้นมาในชื่อ พรรคสหประชารัฐ (Citizens Government Union Party) โดยมีนาย ทรรศชล พงษ์ภควัต อดีตเลขาธิการพรรคกสิกรไทยและนางสาว สมร ดีสมเลิศ อดีตกรรมการบริหารพรรคกสิกรไทยเป็นหัวหน้าพรรคและเลขาธิการพรรคสหประชารัฐคนแรก
คณะกรรมการบริหารพรรค > ชุด 2561 (1 ธันวาคม 2561-2563)

จำลอง ดำสิม หัวหน้าพรรค (ลาออกเมื่อวันที่ 13 กุมภาพันธ์ พ.ศ. 2562)
ดร.ทรรศชล พงษ์ภควัต เลขาธิการพรรค
ณัฏฐศรร์ ศตพรกนกรัตน์ เหรัญญิกพรรค
ฐิติพงศ์ รัตนะเสถียร นายทะเบียนสมาชิกพรรค
ดร.สมร ดีสมเลิศ กรรมการบริหารพรรค
สิรภพ ดีสมเลิศ กรรมการบริหารพรรค
ทรงชัย ดีสมเลิศ กรรมการบริหารพรรค
พรรคไทสังคม

| พรรคไทสังคม  |
| --- | --- |

หัวหน้า: ไพบูลย์ รัตนเศรษฐ์
เลขาธิการ: พลตรี จักรชัย ศุภางคเสน
ก่อตั้ง: 2 กุมภาพันธ์ พ.ศ. 2519
ถูกยุบ: 6 ตุลาคม พ.ศ. 2519 (8 เดือน 4 วัน)
การเมืองไทย    รายชื่อพรรคการเมือง การเลือกตั้ง
พรรคไทสังคม เป็นพรรคการเมืองในประเทศไทยที่ได้จดทะเบียน ตามพระราชบัญญัติพรรคการเมือง พ.ศ. 2517 เป็นลำดับที่ 47/2519 เคยมีสมาชิกได้รับเลือกตั้งเป็นสมาชิกสภาผู้แทนราษฎรไทย
ประวัติ

พรรคไทสังคม ได้ยื่นจดทะเบียนก่อตั้งพรรคการเมืองต่อ ปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 2 กุมภาพันธ์ 2519 มีนาย ไพบูลย์ รัตนเศรษฐ์ เป็นหัวหน้าพรรคและพลตรี จักรชัย ศุภางคเสน เป็นเลขาธิการพรรค
การเลือกตั้ง 4 เมษายน 2519

ในการเลือกตั้งเมื่อวันที่ 4 เมษายน 2519 ทางพรรคไทสังคมได้ส่งผู้สมัครลงรับเลือกตั้งปรากฏว่าทางพรรคได้ที่นั่งในสภาเพียงที่นั่งเดียว คือนาย ดำรงพันธุ์ อสุนี ณ อยุธยา จากเขต 1 จังหวัดนครสวรรค์
การยุบพรรค

คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2534 ยกเลิกคำสั่งฉบับดังกล่าว
รัฐมนตรีว่าการกระทรวงแรงงานของไทย

| รัฐมนตรีว่าการ กระทรวงแรงงาน |
| --- | --- |
ตรากระทรวงแรงงาน
ผู้ดำรงตำแหน่งคนปัจจุบัน พิพัฒน์ รัชกิจประการ ตั้งแต่ 1 กันยายน พ.ศ. 2566
กระทรวงแรงงาน
สมาชิกของ: คณะรัฐมนตรีไทย
รายงานต่อ: นายกรัฐมนตรีไทย
ผู้เสนอชื่อ: นายกรัฐมนตรีไทย
ผู้แต่งตั้ง: พระมหากษัตริย์ไทย
วาระ: ตามวาระของคณะรัฐมนตรี
ผู้ประเดิมตำแหน่ง: ชวลิต ยงใจยุทธ ในฐานะรัฐมนตรีว่าการกระทรวงแรงงานและสวัสดิการสังคม
สถาปนา: 23 กันยายน พ.ศ. 2536
เว็บไซต์: http://www.mol.go.th
รายนามรัฐมนตรีว่าการกระทรวงแรงงาน และกระทรวงแรงงานและสวัสดิการสังคม